IRPC "2026Q1

บริษัท ไออาร์พีซี จำกัด (มหาชน) และบริษัทย่อย

หมายเหตุประกอบงบการเงินระหว่างกาลแบบย่อ

สำหรับงวดสามเดือนสิ้นสุดวันที่ 31 มีนาคม 2569

1.	ข้อมูลทั่วไป

1.1	เกณฑ์ในการจัดทำงบการเงินระหว่างกาล

งบการเงินระหว่างกาลนี้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล โดยบริษัทฯนำเสนองบการเงินระหว่างกาลแบบย่อ บริษัทฯได้แสดงรายการในงบฐานะการเงิน               งบกำไรขาดทุน งบกำไรขาดทุนเบ็ดเสร็จ งบการเปลี่ยนแปลงส่วนของผู้ถือหุ้น และงบกระแสเงินสดในรูปแบบเช่นเดียวกับงบการเงินประจำปี และจัดทำหมายเหตุประกอบงบการเงินระหว่างกาลในรูปแบบย่อ

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้น                     งบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์และสถานการณ์ใหม่ ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงินระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่บริษัทฯใช้เป็นทางการตามกฎหมายงบการเงินระหว่างกาลฉบับภาษาอังกฤษแปลมาจากงบการเงินระหว่างกาลฉบับภาษาไทยนี้

1.2	เกณฑ์ในการจัดทำงบการเงินรวม

งบการเงินรวมระหว่างกาลนี้จัดทำขึ้นโดยรวมงบการเงินของบริษัท ไออาร์พีซี จำกัด (มหาชน) (ซึ่งต่อไปนี้เรียกว่า “บริษัทฯ”) และบริษัทย่อย (ซึ่งต่อไปนี้เรียกว่า “บริษัทย่อย”) (รวมเรียกว่า “กลุ่มบริษัท”) โดยใช้หลักเกณฑ์เดียวกับงบการเงินรวมสำหรับปีสิ้นสุดวันที่ 31 ธันวาคม 2568 และไม่มีการเปลี่ยนแปลงโครงสร้างที่สำคัญเกี่ยวกับบริษัทย่อยในระหว่างงวด

1.3	นโยบายการบัญชี

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ในงบการเงินสำหรับปีสิ้นสุดวันที่ 31 ธันวาคม 2568

มาตรฐานการรายงานทางการเงินที่มีการปรับปรุงซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2569 ไม่มีผลกระทบอย่างเป็นสาระสำคัญต่องบการเงินของกลุ่มบริษัท

1.4	เหตุการณ์สำคัญระหว่างงวดที่รายงาน

ในไตรมาสที่ 1 ปี 2569 เกิดสถานการณ์ความตึงเครียดทางภูมิรัฐศาสตร์จากความขัดแย้งระหว่างอิหร่าน สหรัฐอเมริกา และอิสราเอล ซึ่งส่งผลกระทบต่อเสถียรภาพของการขนส่งน้ำมันดิบจากภูมิภาคตะวันออกกลางที่เป็นแหล่งผลิตน้ำมันดิบสำคัญของโลก เหตุการณ์ดังกล่าวทำให้เกิดผลกระทบต่อระบบพลังงาน    ทั่วโลก ทั้งในด้านความมั่นคงของอุปทานและความผันผวนของราคาน้ำมันดิบที่มีแนวโน้มสูงขึ้นซึ่งกระทบต่อต้นทุนวัตถุดิบหลักในธุรกิจปิโตรเลียม

บริษัทฯได้มีการติดตามสถานการณ์ดังกล่าวอย่างใกล้ชิด เพื่อบริหารจัดการต้นทุนและรักษาความต่อเนื่องในการดำเนินธุรกิจของบริษัทฯโดยอาศัยการบริหารจัดการน้ำมันดิบและน้ำมันสำเร็จรูปตลอดห่วงโซ่อุปทาน บริษัทฯจึงสามารถจัดหาน้ำมันดิบภายใต้ความไม่แน่นอนด้านภูมิรัฐศาสตร์และข้อจำกัดด้านอุปทาน             ที่ยังคงมีอยู่ในตลาดน้ำมันโลก โดย ณ วันที่ 31 มีนาคม 2569 บริษัทฯมีต้นทุนน้ำมันดิบระหว่างการจัดส่งเพื่อนำเข้ากลั่นเฉลี่ยอยู่ที่ 130.47 เหรียญสหรัฐอเมริกาต่อบาร์เรล ซึ่งต้นทุนน้ำมันดิบระหว่างการจัดส่งที่ปรับสูงขึ้นจากเหตุการณ์ความไม่สงบดังกล่าวจะส่งผลต่อต้นทุนขายของบริษัทฯ ตั้งแต่ไตรมาส 2 ปี 2569 เป็นต้นไป ทั้งนี้ บริษัทฯยังคงบริหารความต่อเนื่องทางธุรกิจเพื่อรักษาเสถียรภาพและเสริมสร้างความมั่นคงทางพลังงานในประเทศตามนโยบายของภาครัฐ

2.	รายการธุรกิจกับกิจการที่เกี่ยวข้องกัน

ในระหว่างงวด กลุ่มบริษัทมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างกลุ่มบริษัทและบุคคลหรือกิจการที่เกี่ยวข้องกันเหล่านั้น ซึ่งเป็นไปตามปกติธุรกิจ ทั้งนี้ ไม่มีการเปลี่ยนแปลงที่มีสาระสำคัญในนโยบายการกำหนดราคาของรายการธุรกิจกับกิจการที่เกี่ยวข้องกัน

รายการธุรกิจกับกิจการที่เกี่ยวข้องกันสามารถสรุปได้ดังนี้

ยอดคงค้างระหว่างกลุ่มบริษัทและกิจการที่เกี่ยวข้องกัน มีรายละเอียดดังนี้

เงินให้กู้ยืมระยะสั้นและดอกเบี้ยค้างรับจากกิจการที่เกี่ยวข้องกัน

เงินกู้ยืมระยะสั้นและดอกเบี้ยค้างจ่ายจากกิจการที่เกี่ยวข้องกัน

บริษัทฯมีนโยบายการบริหารจัดการสภาพคล่อง (Liquidity management) โดยการบริหารการเงินรวมของกลุ่มบริษัท ซึ่งบริษัทฯได้เข้าร่วมทำสัญญาการบริหารเงิน (Cash pooling) กับบริษัทย่อยและธนาคาร            แห่งหนึ่ง โดยสัญญาดังกล่าวกำหนดให้ธนาคารเป็นผู้ให้บริการบริหารการเงินระหว่างบริษัทฯกับบริษัทย่อย เพื่อบริหารจัดการสภาพคล่องส่วนเกินและส่วนขาด โดยวิธีการกู้ยืมเงินระยะสั้นระหว่างกันและคิด           อัตราดอกเบี้ยซึ่งอ้างอิงอัตราดอกเบี้ยตามท้องตลาด

ค่าตอบแทนกรรมการและผู้บริหาร

3.	ลูกหนี้การค้าและลูกหนี้หมุนเวียนอื่น

4.	สินค้าคงเหลือ

ภายใต้ข้อกำหนดของกระทรวงพลังงานซึ่งกำหนดให้บริษัทฯต้องสำรองน้ำมันดิบไว้ที่อัตราร้อยละ 6                   ของปริมาณการค้า และสำรองก๊าซปิโตรเลียมเหลวในอัตราร้อยละ 2 และน้ำมันสำเร็จรูปไว้ที่อัตรา             ร้อยละ 1 ของปริมาณการผลิตในแต่ละงวด ณ วันที่ 31 มีนาคม 2569 ยอดสินค้าคงเหลือในงบการเงินรวมและงบการเงินเฉพาะกิจการได้รวมน้ำมันดิบ ก๊าซปิโตรเลียมเหลวและน้ำมันสำเร็จรูปที่บริษัทฯต้อง             สำรองไว้ขั้นต่ำจำนวน 12,642 ล้านบาท และ 12,638 ล้านบาท ตามลำดับ (31 ธันวาคม 2568: 7,070 ล้านบาท และ 7,067 ล้านบาท ในงบการเงินรวมและงบการเงินเฉพาะกิจการ ตามลำดับ) ซึ่งเป็นจำนวนที่สุทธิจาก            ค่าเผื่อการปรับลดมูลค่าสินค้าคงเหลือและสินค้าล้าสมัย

5. 	เงินลงทุนในการร่วมค้า

เมื่อวันที่ 25 พฤศจิกายน 2568 ที่ประชุมคณะกรรมการบริษัทฯมีมติอนุมัติการจำหน่ายเงินลงทุนในบริษัท ดับบลิวเอชเอ อินดัสเตรียล เอสเตท ระยอง จำกัด (“WHAIER”) ให้แก่บริษัท ดับบลิวเอชเอ อินดัสเตรียล                                      ดีเวลลอปเมนท์ จำกัด (มหาชน) (“WHAID”) ในสัดส่วนร้อยละ 40 ซึ่งเป็นสัดส่วนทั้งหมดที่บริษัทฯถืออยู่ โดยมีมูลค่าซื้อขายรวม 896 ล้านบาท ทั้งนี้ บริษัทฯได้จำหน่ายเงินลงทุนดังกล่าวแล้วเสร็จเมื่อวันที่                              5 กุมภาพันธ์ 2569 และรับรู้กำไรจากการขายเงินลงทุนดังกล่าวในงบการเงินรวมและงบการเงินเฉพาะกิจการ จำนวน 138 ล้านบาท และ 576 ล้านบาท ตามลำดับ

6. 	เงินลงทุนในบริษัทร่วม

เมื่อวันที่ 25 พฤศจิกายน 2568 ที่ประชุมคณะกรรมการบริษัทฯ มีมติอนุมัติให้เข้าลงทุนในบริษัท ไอบีไอซี จำกัด จำนวน 90,000 หุ้น ราคาหุ้นละ 100 บาท เป็นจำนวนเงิน 9 ล้านบาท  คิดเป็นสัดส่วนร้อยละ 45 ของทุนจดทะเบียน บริษัทดังกล่าวจดทะเบียนจัดตั้งเป็นบริษัทจำกัดในประเทศไทย และประกอบธุรกิจขายปลีกผลิตภัณฑ์สีและสารเคลือบ โดยบริษัทฯได้มีการจ่ายชำระค่าหุ้นสำหรับเงินลงทุนในบริษัทร่วมดังกล่าวแล้วเป็นสัดส่วนร้อยละ 25 ของมูลค่าเงินลงทุนทั้งหมดตามการเรียกชำระเป็นจำนวนเงิน 2.25 ล้านบาท ในวันที่ 18 มีนาคม 2569

# 7.	ที่ดิน อาคารและอุปกรณ์

รายการเปลี่ยนแปลงของบัญชีที่ดิน อาคารและอุปกรณ์สำหรับงวดสามเดือนสิ้นสุดวันที่ 31 มีนาคม 2569 สรุปได้ดังนี้

8.	เงินกู้ยืม

8.1 	เงินกู้ยืมระยะยาวจากสถาบันการเงิน

ภายใต้สัญญาเงินกู้ บริษัทฯต้องปฏิบัติตามข้อกำหนดและเงื่อนไขทางการเงินบางประการตามที่ระบุในสัญญา เช่น การดำรงอัตราส่วนหนี้สินต่อส่วนของผู้ถือหุ้น และอัตราส่วนความสามารถในการชำระหนี้          ให้เป็นไปตามอัตราที่กำหนดในสัญญา เป็นต้น โดย ณ วันที่ 31 มีนาคม 2569 บริษัทฯได้ปฏิบัติตามเงื่อนไขดังกล่าวแล้ว

8.2 	หุ้นกู้

เงื่อนไขของการเสนอขายหุ้นกู้ได้ระบุข้อจำกัดบางประการให้บริษัทฯต้องปฏิบัติตาม เช่น การรักษาสัดส่วนการถือหุ้นของบริษัท ปตท. จำกัด (มหาชน) ในบริษัทฯโดยทางตรงหรือโดยทางตรงและทางอ้อม (ยกเว้นหุ้นกู้ที่ออกและเสนอขายตั้งแต่วันที่ 31 พฤษภาคม 2566) การไม่ก่อให้เกิดภาระผูกพันในสินทรัพย์ใดของกลุ่มบริษัทในอนาคต และการดำรงไว้ซึ่งอัตราส่วนของหนี้สินสุทธิต่อส่วนของผู้ถือหุ้น ตลอดอายุของหุ้นกู้ เป็นต้น โดย ณ วันที่ 31 มีนาคม 2569 บริษัทฯได้ปฏิบัติตามเงื่อนไขดังกล่าวแล้ว

8.3	วงเงินสินเชื่อ

กลุ่มบริษัทมีวงเงินสินเชื่อระยะสั้นกับธนาคารพาณิชย์และผู้ถือหุ้นใหญ่เป็นวงเงินรวม 31,000 ล้านบาท และ 10,000 ล้านบาท ตามลำดับ โดยมีอัตราดอกเบี้ยอ้างอิงตามอัตราตลาด

ณ วันที่ 31 มีนาคม 2569 กลุ่มบริษัทมีวงเงินสินเชื่อที่ยังไม่ได้ใช้กับธนาคารพาณิชย์และผู้ถือหุ้นใหญ่คงเหลือจำนวน 7,259 ล้านบาท และ 10,000 ล้านบาท ตามลำดับ (31 ธันวาคม 2568: 2,819 ล้านบาท และ 10,000 ล้านบาท ตามลำดับ)

9.	รายได้อื่น

10.	(กำไร) ขาดทุนจากตราสารอนุพันธ์สุทธิ

11.	ภาษีเงินได้

ภาษีเงินได้นิติบุคคลระหว่างกาลคำนวณขึ้นจากกำไร (ขาดทุน) ก่อนภาษีเงินได้สำหรับงวดคูณด้วยอัตราภาษีเฉลี่ยทั้งปีที่ประมาณไว้

รายได้ (ค่าใช้จ่าย) ภาษีเงินได้สำหรับงวดสามเดือนสิ้นสุดวันที่ 31 มีนาคม 2569 และ 2568 สรุปได้ดังนี้

ผลกระทบของการปฏิรูปภาษีระหว่างประเทศ - กฎการคำนวณภาษีเงินได้เสาหลักที่สอง (Pillar Two)

กลุ่มบริษัทอยู่ภายใต้ขอบเขตของกฎการคำนวณภาษีเงินได้เสาหลักที่สอง (Pillar Two model rule) ที่เผยแพร่โดยองค์การเพื่อความร่วมมือทางเศรษฐกิจและการพัฒนา (OECD) โดยกลุ่มบริษัทมีการดำเนินงานหลัก          ในประเทศไทย ทั้งนี้ กลุ่มบริษัทมีบริษัทใหญ่สูงสุดซึ่งมีการดำเนินธุรกิจอยู่ในหลายประเทศที่ได้มีการ         ออกกฎหมายดังกล่าวแล้ว และมีผลบังคับใช้แล้วตั้งแต่วันที่ 1 มกราคม 2567 ในระหว่างงวดสามเดือนสิ้นสุดวันที่ 31 มีนาคม 2569 กลุ่มบริษัทยังไม่มีการรับรู้ค่าใช้จ่ายภาษีเงินได้ปัจจุบันที่เกี่ยวข้องกับภาษีเงินได้เสาหลักที่สอง เนื่องจากกลุ่มบริษัทได้รับประโยชน์จากมาตรการผ่อนปรน “Transitional Safe Harbour” ภายใต้กฎหมายดังกล่าว

12.	กำไร (ขาดทุน) ต่อหุ้น

กำไรต่อหุ้นขั้นพื้นฐาน (ขาดทุนต่อหุ้น) คำนวณโดยหารกำไร (ขาดทุน) สำหรับงวดที่เป็นของผู้ถือหุ้นของบริษัทฯ (ไม่รวมกำไรขาดทุนเบ็ดเสร็จอื่น) ด้วยจำนวนถัวเฉลี่ยถ่วงน้ำหนักของหุ้นสามัญที่ออกอยู่ในระหว่างงวดโดยไม่รวมหุ้นสามัญซื้อคืน

13.	ข้อมูลทางการเงินจำแนกตามส่วนงาน

กลุ่มบริษัทจัดโครงสร้างองค์กรเป็นหน่วยธุรกิจตามประเภทผลิตภัณฑ์และบริการ ในระหว่างงวดปัจจุบันกลุ่มบริษัทไม่มีการเปลี่ยนโครงสร้างของส่วนงานดำเนินงานที่รายงานจากงบการเงินปีล่าสุด โดยกลุ่มบริษัทมีส่วนงานที่รายงานเพียงส่วนงานเดียว คือ ส่วนงานธุรกิจพลังงานและปิโตรเคมีแบบครบวงจร ซึ่งครอบคลุมการผลิตและจำหน่าย ดังต่อไปนี้

ผลิตภัณฑ์ปิโตรเลียม ได้เเก่ น้ำมันเชื้อเพลิงชนิดต่าง ๆ น้ำมันหล่อลื่น ยางมะตอย

ผลิตภัณฑ์ปิโตรเคมี ได้แก่ โอเลฟินส์ อะโรเมติกส์ และผลิตภัณฑ์ต่อเนื่อง รวมถึงผลิตภัณฑ์ชนิดพิเศษ

ธุรกิจที่เกี่ยวเนื่อง ได้แก่ ธุรกิจเกี่ยวกับโรงไฟฟ้า ท่าเรือ และสาธารณูปโภคอื่น

ผู้มีอำนาจตัดสินใจสูงสุดสอบทานผลการดำเนินงานของกลุ่มบริษัทในภาพรวมเพื่อวัตถุประสงค์ในการตัดสินใจเกี่ยวกับการจัดสรรทรัพยากรและการประเมินผลการปฏิบัติงาน โดยพิจารณาจากกำไรหรือขาดทุนจากการดำเนินงานและสินทรัพย์รวมซึ่งวัดมูลค่าโดยใช้เกณฑ์เดียวกับที่ใช้ในการจัดทำงบการเงินรวม                   การบันทึกบัญชีสำหรับรายการระหว่างหน่วยธุรกิจภายในกลุ่มบริษัทเป็นไปในลักษณะเดียวกับการบันทึกบัญชีสำหรับรายการธุรกิจกับบุคคลภายนอก

14.	ภาระผูกพันและหนี้สินที่อาจเกิดขึ้น

14.1	ภาระผูกพันตามสัญญา

14.2	หนี้สินที่อาจเกิดขึ้น

ในเดือนกันยายน 2567 บริษัทฯได้รับแบบแจ้งการประเมินภาษีมูลค่าเพิ่ม (ภ.พ. 73.1) และหนังสือแจ้งคืนเงินภาษีมูลค่าเพิ่ม กรณีขอรับเงินคืน (ภ.พ. 72.1) จากกรมสรรพากรสำหรับการประเมินค่าภาษีมูลค่าเพิ่มสำหรับภาษีที่ชำระขาดกรณีการขายสินค้าที่ส่งออกให้กับลูกค้าในต่างประเทศรายหนึ่งในช่วงเดือนสิงหาคม 2562 ถึง กันยายน 2563 เป็นจำนวนเงินทั้งสิ้น 538 ล้านบาท จำนวนเงินนี้ได้รวมเบี้ยปรับเงินเพิ่มที่ต้องชำระตามกฎหมายภาษีมูลค่าเพิ่มที่เกี่ยวข้อง ปัจจุบัน บริษัทฯอยู่ระหว่างการอุทธรณ์การประเมินภาษีดังกล่าว        ต่อคณะกรรมการพิจารณาอุทธรณ์ตามประมวลรัษฎากร เนื่องจากฝ่ายบริหารของบริษัทฯมีความเชื่อมั่นว่า บริษัทฯไม่มีภาระหน้าที่ต้องชำระภาษีมูลค่าเพิ่มที่ขาดรวมทั้งเบี้ยปรับเงินเพิ่มตามการประเมินของ          เจ้าพนักงานประเมินดังกล่าว เนื่องจากบริษัทฯได้ขายสินค้าส่งออกดังกล่าวตามกระบวนการส่งออกสินค้าตามปกติที่กระทำกับลูกค้าเป็นการทั่วไป ดังนั้น ณ วันที่ 31 มีนาคม 2569 บริษัทฯจึงมิได้บันทึก             ประมาณการหนี้สินในงบฐานะการเงินรวมและงบฐานะการเงินเฉพาะกิจการ

15.	ข้อพิพาททางกฎหมายที่สำคัญ

ในระหว่างงวดปัจจุบัน ไม่มีการเปลี่ยนแปลงที่สำคัญเกี่ยวกับข้อพิพาททางกฎหมายที่สำคัญตามที่ได้เปิดเผยไว้ในหมายเหตุประกอบงบการเงินรวมข้อ 35.6 ในงบการเงินรวมประจำปี 2568 ณ วันที่ 31 มีนาคม 2569         คดีอยู่ระหว่างการพิจารณาของศาลปกครองสูงสุด

16.	เครื่องมือทางการเงิน

16.1 	มูลค่ายุติธรรมของเครื่องมือทางการเงิน

เนื่องจากเครื่องมือทางการเงินส่วนใหญ่ของกลุ่มบริษัทจัดอยู่ในประเภทระยะสั้นหรือมีอัตราดอกเบี้ยใกล้เคียงกับอัตราดอกเบี้ยในตลาด กลุ่มบริษัทจึงประมาณมูลค่ายุติธรรมของเครื่องมือทางการเงินใกล้เคียงกับมูลค่าตามบัญชีที่แสดงในงบฐานะการเงิน

16.2	ลำดับชั้นของมูลค่ายุติธรรม

ณ วันที่ 31 มีนาคม 2569 กลุ่มบริษัทมีสินทรัพย์ทางการเงินและหนี้สินทางการเงินที่วัดมูลค่าด้วยมูลค่ายุติธรรมโดยแยกแสดงตามลำดับชั้นของมูลค่ายุติธรรม ดังนี้

ในระหว่างงวดปัจจุบัน กลุ่มบริษัทไม่มีการเปลี่ยนวิธีการและสมมติฐานที่ใช้ในการประมาณมูลค่ายุติธรรมของเครื่องมือทางการเงิน และไม่มีการโอนรายการระหว่างลำดับชั้นของมูลค่ายุติธรรม

17.	เหตุการณ์ภายหลังรอบระยะเวลารายงาน

เมื่อวันที่ 7 เมษายน 2569 ที่ประชุมสามัญผู้ถือหุ้นประจำปี 2569 ของบริษัทฯ มีมติอนุมัติให้จ่ายเงินปันผลประจำปี 2568 จากกำไรสะสมของบริษัทฯ ในอัตราหุ้นละ 0.01 บาท สำหรับหุ้นจำนวน 20,434 ล้านหุ้น     เป็นจำนวนเงินรวม 204 ล้านบาท และเงินปันผลดังกล่าวได้จ่ายแล้วเมื่อวันที่ 29 เมษายน 2569

18.	การอนุมัติข้อมูลทางการเงินระหว่างกาล

ข้อมูลทางการเงินระหว่างกาลนี้ได้รับอนุมัติให้ออกโดยคณะกรรมการตรวจสอบของบริษัทฯ เมื่อวันที่                       12 พฤษภาคม 2569

|  |  |  | (หน่วย: ล้านบาท) | (หน่วย: ล้านบาท) |

|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2569 | 2568 | 2569 | 2568 |

| รายการธุรกิจกับบริษัทย่อย |  |  |  |  |

| (ตัดออกจากงบการเงินรวมแล้ว) |  |  |  |  |

| รายได้จากการขายและการให้บริการ | - | - | 1,780 | 2,229 |

| การซื้อสินค้า | - | - | 2 | 3 |

| ค่าใช้จ่ายในการขายและบริหาร | - | - | 31 | 38 |

| ดอกเบี้ยรับ เงินปันผลรับ และรายได้อื่น | - | - | 185 | 208 |

| ดอกเบี้ยจ่าย | - | - | 2 | 3 |

|  |  |  | (หน่วย: ล้านบาท) | (หน่วย: ล้านบาท) |

|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2569 | 2568 | 2569 | 2568 |

| รายการธุรกิจกับบริษัทใหญ่ |  |  |  |  |

| รายได้จากการขายและการให้บริการ | 1,793 | 2,319 | 1,793 | 2,319 |

| การซื้อสินค้า | 63,692 | 50,570 | 63,692 | 50,570 |

| ค่าใช้จ่ายในการขายและบริหาร | 12 | 16 | 12 | 16 |

| รายได้อื่น | 4 | 4 | 4 | 4 |

| รายการธุรกิจกับการร่วมค้า |  |  |  |  |

| รายได้จากการขายและการให้บริการ | 82 | 91 | 82 | 91 |

| เงินปันผลรับและรายได้อื่น | 6 | 12 | 6 | 88 |

| รายการธุรกิจกับบริษัทร่วม |  |  |  |  |

| รายได้จากการขายและการให้บริการ | 420 | 508 | 420 | 508 |

| การซื้อสินค้า | 984 | 1,122 | 984 | 1,122 |

| ค่าใช้จ่ายในการขายและบริหาร | 1 | 1 | - | - |

| รายได้อื่น | 33 | 33 | 33 | 33 |

| รายการธุรกิจกับบุคคลและกิจการที่เกี่ยวข้องกัน | รายการธุรกิจกับบุคคลและกิจการที่เกี่ยวข้องกัน | รายการธุรกิจกับบุคคลและกิจการที่เกี่ยวข้องกัน | รายการธุรกิจกับบุคคลและกิจการที่เกี่ยวข้องกัน | รายการธุรกิจกับบุคคลและกิจการที่เกี่ยวข้องกัน |

| รายได้จากการขายและการให้บริการ | 26,089 | 19,869 | 25,899 | 19,582 |

| การซื้อสินค้า | 839 | 849 | 838 | 848 |

| ค่าใช้จ่ายในการขายและบริหาร | 125 | 108 | 118 | 102 |

| กำไร (ขาดทุน) จากตราสารอนุพันธ์ - สุทธิ | (83) | 23 | (83) | 23 |

| รายได้อื่น | 1 | 1 | 1 | - |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2569 | 31 ธันวาคม 2568 | 31 ธันวาคม 2568 | 31 มีนาคม 2569 | 31 มีนาคม 2569 | 31 ธันวาคม 2568 |

| ลูกหนี้การค้าและลูกหนี้หมุนเวียนอื่น - กิจการที่เกี่ยวข้องกัน (หมายเหตุ 3) | ลูกหนี้การค้าและลูกหนี้หมุนเวียนอื่น - กิจการที่เกี่ยวข้องกัน (หมายเหตุ 3) | ลูกหนี้การค้าและลูกหนี้หมุนเวียนอื่น - กิจการที่เกี่ยวข้องกัน (หมายเหตุ 3) |  |  |  |  |

| ลูกหนี้การค้า - กิจการที่เกี่ยวข้องกัน |  |  |  |  |  |  |

| บริษัทย่อย | - | - | - | 164 | 164 | 315 |

| บริษัทใหญ่ | 926 | 1,072 | 1,072 | 926 | 926 | 1,072 |

| การร่วมค้า | 25 | 48 | 48 | 25 | 25 | 48 |

| บริษัทร่วม | 113 | 186 | 186 | 113 | 113 | 186 |

| กิจการที่เกี่ยวข้องกัน | 9,667 | 5,070 | 5,070 | 9,586 | 9,586 | 5,009 |

| รวมลูกหนี้การค้า - กิจการที่เกี่ยวข้องกัน | 10,731 | 6,376 | 6,376 | 10,814 | 10,814 | 6,630 |

| ลูกหนี้หมุนเวียนอื่น - กิจการที่เกี่ยวข้องกัน |  |  |  |  |  |  |

| บริษัทย่อย | - | - | - | 176 | 176 | 22 |

| บริษัทใหญ่ | 163 | 1,708 | 1,708 | 163 | 163 | 1,708 |

| การร่วมค้า | 2 | 3 | 3 | 2 | 2 | 3 |

| บริษัทร่วม | 28 | 1 | 1 | 28 | 28 | 1 |

| กิจการที่เกี่ยวข้องกัน | 1 | 236 | 236 | 1 | 1 | 236 |

| รวมลูกหนี้หมุนเวียนอื่น - กิจการที่เกี่ยวข้องกัน | 194 | 1,948 | 1,948 | 370 | 370 | 1,970 |

| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | - | - | - | (10) | (10) | (10) |

| รวมลูกหนี้หมุนเวียนอื่น - กิจการที่เกี่ยวข้องกัน, สุทธิ | 194 | 1,948 | 1,948 | 360 | 360 | 1,960 |

| สินทรัพย์ตราสารอนุพันธ์หมุนเวียน - กิจการที่เกี่ยวข้องกัน |  |  |  |  |  |  |

| กิจการที่เกี่ยวข้องกัน | - | 114 | 114 | - | - | 114 |

| เจ้าหนี้การค้าและเจ้าหนี้หมุนเวียนอื่น - กิจการที่เกี่ยวข้องกัน | เจ้าหนี้การค้าและเจ้าหนี้หมุนเวียนอื่น - กิจการที่เกี่ยวข้องกัน | เจ้าหนี้การค้าและเจ้าหนี้หมุนเวียนอื่น - กิจการที่เกี่ยวข้องกัน | เจ้าหนี้การค้าและเจ้าหนี้หมุนเวียนอื่น - กิจการที่เกี่ยวข้องกัน | เจ้าหนี้การค้าและเจ้าหนี้หมุนเวียนอื่น - กิจการที่เกี่ยวข้องกัน | เจ้าหนี้การค้าและเจ้าหนี้หมุนเวียนอื่น - กิจการที่เกี่ยวข้องกัน | เจ้าหนี้การค้าและเจ้าหนี้หมุนเวียนอื่น - กิจการที่เกี่ยวข้องกัน |

| เจ้าหนี้การค้า - กิจการที่เกี่ยวข้องกัน |  |  |  |  |  |  |

| บริษัทย่อย | - | - | - | 1 | 1 | 1 |

| บริษัทใหญ่ | 59,149 | 39,300 | 39,300 | 59,149 | 59,149 | 39,300 |

| บริษัทร่วม | 250 | 255 | 255 | 250 | 250 | 255 |

| กิจการที่เกี่ยวข้องกัน | 254 | 88 | 88 | 254 | 254 | 88 |

| รวมเจ้าหนี้การค้า - กิจการที่เกี่ยวข้องกัน | 59,653 | 39,643 | 39,643 | 59,654 | 59,654 | 39,644 |

| เจ้าหนี้หมุนเวียนอื่น - กิจการที่เกี่ยวข้องกัน |  |  |  |  |  |  |

| บริษัทย่อย | - | - | - | 23 | 23 | 12 |

| บริษัทร่วม | 499 | 562 | 562 | 499 | 499 | 562 |

| กิจการที่เกี่ยวข้องกัน | 295 | 41 | 41 | 290 | 290 | 39 |

| รวมเจ้าหนี้หมุนเวียนอื่น - กิจการที่เกี่ยวข้องกัน | 794 | 603 | 603 | 812 | 812 | 613 |

| หนี้สินตามสัญญาเช่า - กิจการที่เกี่ยวข้องกัน |  |  |  |  |  |  |

| บริษัทย่อย | - | - | - | 86 | 86 | - |

| กิจการที่เกี่ยวข้องกัน | 48 | 54 | 54 | 48 | 48 | 54 |

| รวมหนี้สินตามสัญญาเช่า - กิจการที่เกี่ยวข้องกัน | 48 | 54 | 54 | 134 | 134 | 54 |

| หนี้สินตราสารอนุพันธ์หมุนเวียน - กิจการที่เกี่ยวข้องกัน |  |  |  |  |  |  |

| กิจการที่เกี่ยวข้องกัน | 1,002 | - | - | 1,002 | 1,002 | - |



|  | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  | ยอดคงเหลือ                    ณ วันที่                       1 มกราคม 2569 | เพิ่มขึ้น | ลดลง | ยอดคงเหลือ                    ณ วันที่                      31 มีนาคม 2569 |

| บริษัท เทคโนโลยีไออาร์พีซี จำกัด | 15 | 77 | (82) | 10 |



|  | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  | ยอดคงเหลือ                    ณ วันที่                       1 มกราคม 2569 | เพิ่มขึ้น | ลดลง | ยอดคงเหลือ                    ณ วันที่                      31 มีนาคม 2569 |

| บริษัท น้ำมัน ไออาร์พีซี จำกัด | 574 | 1,132 | (1,183) | 523 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2569 | 2568 | 2569 | 2568 |

| ผลประโยชน์ระยะสั้น | 25 | 21 | 24 | 20 |



|  |  |  | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2569 | 31 ธันวาคม 2568 | 31 มีนาคม 2569 | 31 ธันวาคม 2568 |

| ลูกหนี้การค้า - กิจการที่เกี่ยวข้องกัน (หมายเหตุ 2) |  |  |  |  |

| อายุหนี้คงค้างนับจากวันที่ถึงกำหนดชำระ |  |  |  |  |

| ยังไม่ถึงกำหนดชำระ | 10,727 | 6,368 | 10,809 | 6,619 |

| ค้างชำระ |  |  |  |  |

| ไม่เกิน 3 เดือน | 4 | 8 | - | 6 |

| 3 - 6 เดือน | - | - | - | - |

| 6 - 12 เดือน | - | - | - | - |

| มากกว่า 12 เดือน | - | - | 5 | 5 |

| รวมลูกหนี้การค้า - กิจการที่เกี่ยวข้องกัน | 10,731 | 6,376 | 10,814 | 6,630 |

| ลูกหนี้การค้า - กิจการที่ไม่เกี่ยวข้องกัน |  |  |  |  |

| อายุหนี้คงค้างนับจากวันที่ถึงกำหนดชำระ |  |  |  |  |

| ยังไม่ถึงกำหนดชำระ | 8,760 | 5,337 | 8,573 | 5,204 |

| ค้างชำระ |  |  |  |  |

| ไม่เกิน 3 เดือน | 202 | 325 | 198 | 317 |

| 3 - 6 เดือน | 3 | - | - | - |

| 6 - 12 เดือน | 1 | 1 | - | - |

| มากกว่า 12 เดือน | 30 | 30 | 28 | 28 |

| รวม | 8,996 | 5,693 | 8,799 | 5,549 |

| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | (33) | (32) | (28) | (28) |

| รวมลูกหนี้การค้า - กิจการที่ไม่เกี่ยวข้องกัน, สุทธิ | 8,963 | 5,661 | 8,771 | 5,521 |

| รวมลูกหนี้การค้า - สุทธิ | 19,694 | 12,037 | 19,585 | 12,151 |

| ลูกหนี้หมุนเวียนอื่น |  |  |  |  |

| ลูกหนี้กรมสรรพสามิตและกองทุนน้ำมันเชื้อเพลิง | 3,882 | 178 | 3,882 | 178 |

| ลูกหนี้หมุนเวียนอื่นกิจการที่เกี่ยวข้องกัน (หมายเหตุ 2) | 194 | 1,948 | 370 | 1,970 |

| อื่น ๆ | 512 | 504 | 489 | 482 |

| รวมลูกหนี้หมุนเวียนอื่น | 4,588 | 2,630 | 4,741 | 2,630 |

| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | (72) | (72) | (65) | (65) |

| รวมลูกหนี้หมุนเวียนอื่น - สุทธิ | 4,516 | 2,558 | 4,676 | 2,565 |

| รวมลูกหนี้การค้าและลูกหนี้หมุนเวียนอื่น - สุทธิ | 24,210 | 14,595 | 24,261 | 14,716 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2569 | 101,534 | 99,936 |

| ซื้อเพิ่มระหว่างงวด - ราคาทุน | 158 | 154 |

| โอนมาจากสินทรัพย์ไม่มีตัวตน - มูลค่าสุทธิตามบัญชี | 41 | 41 |

| จำหน่ายระหว่างงวด - มูลค่าสุทธิตามบัญชี ณ วันที่จำหน่าย | (27) | (27) |

| ค่าเสื่อมราคาสำหรับงวด | (2,280) | (2,261) |

| ดอกเบี้ยจ่ายที่ถือเป็นต้นทุน | 9 | 9 |

| ผลขาดทุนจากการด้อยค่าสำหรับงวด | (16) | - |

| มูลค่าสุทธิตามบัญชี ณ วันที่ 31 มีนาคม 2569 | 99,419 | 97,852 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2569 | 2568 | 2569 | 2568 |

| ดอกเบี้ยรับ | 9 | 2 | 9 | 2 |

| เงินปันผลรับ | - | - | 165 | 266 |

| กำไรจากอัตราแลกเปลี่ยน | 325 | 106 | 325 | 106 |

| กำไรจากการขายเงินลงทุนในการร่วมค้า | 138 | - | 576 | - |

| ขาดทุนจากการจำหน่ายและตัดจำหน่ายอุปกรณ์   และอสังหาริมทรัพย์เพื่อการลงทุน | (26) | (2) | (26) | (2) |

| รายได้จากการให้เช่า | 12 | 13 | 12 | 13 |

| รายได้รับคืนจากภาษีนำเข้าศุลกากร | 4 | 15 | 4 | 15 |

| อื่น ๆ | 60 | 88 | 80 | 100 |

| รวมรายได้อื่น | 522 | 222 | 1,145 | 500 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดสามเดือน               สิ้นสุดวันที่ 31 มีนาคม | สำหรับงวดสามเดือน               สิ้นสุดวันที่ 31 มีนาคม |

|  | งบการเงินรวม/ งบการเงินเฉพาะกิจการ | งบการเงินรวม/ งบการเงินเฉพาะกิจการ |

|  | 2569 | 2568 |

| (กำไร) ขาดทุนที่เกิดขึ้นจริงจากสัญญาแลกเปลี่ยนทางการเงิน | 231 | (88) |

| (กำไร) ขาดทุนที่ยังไม่เกิดขึ้นจริงจากสัญญาแลกเปลี่ยนทางการเงิน | (98) | 39 |

| (กำไร) ขาดทุนที่เกิดขึ้นจริงจากสัญญาแลกเปลี่ยนราคาน้ำมันดิบและผลิตภัณฑ์ปิโตรเลียม | 222 | (114) |

| (กำไร) ขาดทุนที่ยังไม่เกิดขึ้นจริงจากสัญญาแลกเปลี่ยนราคาน้ำมันดิบและผลิตภัณฑ์ปิโตรเลียม | 1,981 | (170) |

| รวม (กำไร) ขาดทุนจากตราสารอนุพันธ์สุทธิ | 2,336 | (333) |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2569 | 2568 | 2569 | 2568 |

| ภาษีเงินได้ปัจจุบัน: |  |  |  |  |

| ภาษีเงินได้ระหว่างกาล | (13) | (14) | - | - |

| ภาษีเงินได้รอการตัดบัญชี: |  |  |  |  |

| ภาษีเงินได้รอการตัดบัญชีที่เกิดจากผลแตกต่างชั่วคราวและการกลับรายการผลแตกต่างชั่วคราว | (2,082) | 125 | (2,080) | 329 |

| รายได้ (ค่าใช้จ่าย) ภาษีเงินได้ที่แสดงอยู่ในกำไรขาดทุน | (2,095) | 111 | (2,080) | 329 |

| ภาษีเงินได้ที่รับรู้ในกำไรขาดทุนเบ็ดเสร็จอื่น | - | 1 | - | 1 |



|  |  |  | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2569 | 31 ธันวาคม 2568 | 31 มีนาคม 2569 | 31 ธันวาคม 2568 |

| รายจ่ายฝ่ายทุน |  |  |  |  |

| สัญญาซื้อเครื่องจักรและก่อสร้างโรงงาน | 1,186 | 1,157 | 1,179 | 1,149 |

| ภาระผูกพันเกี่ยวกับสัญญาให้บริการระยะยาว | ภาระผูกพันเกี่ยวกับสัญญาให้บริการระยะยาว |  |  |  |

| สัญญาให้บริการขนส่ง | 261 | 12 | 241 | 10 |

| สัญญาจ้างแรงงานภายนอก | 478 | 247 | 474 | 247 |

| สัญญาค่าที่ปรึกษา | 63 | 54 | 63 | 54 |

| สัญญาอื่น ๆ | 703 | 470 | 782 | 486 |

| การค้ำประกัน |  |  |  |  |

| หนังสือค้ำประกันจากธนาคาร | 655 | 655 | 653 | 653 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม |

|  | ระดับ 1 | ระดับ 2 | ระดับ 3 | รวม | รวม |

| สินทรัพย์ที่วัดมูลค่าด้วยมูลค่ายุติธรรม | สินทรัพย์ที่วัดมูลค่าด้วยมูลค่ายุติธรรม | สินทรัพย์ที่วัดมูลค่าด้วยมูลค่ายุติธรรม | สินทรัพย์ที่วัดมูลค่าด้วยมูลค่ายุติธรรม | สินทรัพย์ที่วัดมูลค่าด้วยมูลค่ายุติธรรม |

| สินทรัพย์ทางการเงินที่วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น |  |  |  |  |  |

| เงินลงทุนในตราสารทุน | 20 | - | 1,399 | 1,419 | 1,419 |

| ตราสารอนุพันธ์ |  |  |  |  |  |

| สัญญาแลกเปลี่ยนเงินตราต่างประเทศล่วงหน้า | - | 42 | - | 42 | 42 |

| หนี้สินที่วัดมูลค่าด้วยมูลค่ายุติธรรม | หนี้สินที่วัดมูลค่าด้วยมูลค่ายุติธรรม | หนี้สินที่วัดมูลค่าด้วยมูลค่ายุติธรรม | หนี้สินที่วัดมูลค่าด้วยมูลค่ายุติธรรม | หนี้สินที่วัดมูลค่าด้วยมูลค่ายุติธรรม |

| ตราสารอนุพันธ์ |  |  |  |  |  |

| สัญญาแลกเปลี่ยนอัตราดอกเบี้ย | - | 15 | - | 15 | 15 |

| สัญญาแลกเปลี่ยนราคาน้ำมันดิบ    และผลิตภัณฑ์ปิโตรเลียม | - | 1,775 | - | 1,775 | 1,775 |

| สัญญาแลกเปลี่ยนเงินตราต่างประเทศล่วงหน้า | - | 20 | - | 20 | 20 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  | ระดับ 1 | ระดับ 2 | ระดับ 3 | รวม | รวม |

| สินทรัพย์ที่วัดมูลค่าด้วยมูลค่ายุติธรรม | สินทรัพย์ที่วัดมูลค่าด้วยมูลค่ายุติธรรม | สินทรัพย์ที่วัดมูลค่าด้วยมูลค่ายุติธรรม | สินทรัพย์ที่วัดมูลค่าด้วยมูลค่ายุติธรรม | สินทรัพย์ที่วัดมูลค่าด้วยมูลค่ายุติธรรม |

| สินทรัพย์ทางการเงินที่วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น |  |  |  |  |  |

| เงินลงทุนในตราสารทุน | 20 | - | 1,398 | 1,418 | 1,418 |

| ตราสารอนุพันธ์ |  |  |  |  |  |

| สัญญาแลกเปลี่ยนเงินตราต่างประเทศล่วงหน้า | - | 42 | - | 42 | 42 |

| หนี้สินที่วัดมูลค่าด้วยมูลค่ายุติธรรม | หนี้สินที่วัดมูลค่าด้วยมูลค่ายุติธรรม | หนี้สินที่วัดมูลค่าด้วยมูลค่ายุติธรรม | หนี้สินที่วัดมูลค่าด้วยมูลค่ายุติธรรม | หนี้สินที่วัดมูลค่าด้วยมูลค่ายุติธรรม |

| ตราสารอนุพันธ์ |  |  |  |  |  |

| สัญญาแลกเปลี่ยนอัตราดอกเบี้ย | - | 15 | - | 15 | 15 |

| สัญญาแลกเปลี่ยนราคาน้ำมันดิบ    และผลิตภัณฑ์ปิโตรเลียม | - | 1,775 | - | 1,775 | 1,775 |

| สัญญาแลกเปลี่ยนเงินตราต่างประเทศล่วงหน้า | - | 20 | - | 20 | 20 |